**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 11. 10. 2017 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – upozornenie na porušenie zákona** vysielateľovi Rozhlas a televízia Slovenska (programová služba Jednotka) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov
a komentárov od informácií spravodajského charakteru), ku ktorému došlo dňa 3. 4. 2017 v súvislosti s vysielaním reportáže *Relativizácia...* v programu *Reportéri*;
* **uložila sankciu – upozornenie na porušenie zákona** vysielateľovi 1. Humenská, a.s. (programová služba Humenská televízia) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov
a komentárov od informácií spravodajského charakteru), ku ktorému došlo dňa 23. 2. 2017 v súvislosti s vysielaním príspevku o Domašanskej ulici v Humennom v programe *Hlavné Správy*;
* **začala správne konanie** voči vysielateľovi MAC TV s. r. o. (programová služba JOJ) vo veci možného porušenia § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam z vysielania programu *X Factor* dňa 5.8. 2017;
* **uznala za neopodstatnené** 5 sťažností resp. ich časti.

Všetky uznesenia prijaté dňa 11. 10. 2017 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: lucia.jelcova@rvr.sk